Krim Ljubliana – CSM Bucureşti 24-30. Rezultat obținut în optimiler Ligii Campionilor
Campioana CSM Bucureşti a învins sâmbătă, în deplasare, formaţia Krim Ljubljana, scor 30-24 (18-12), în manşa tur din faza play-off a Ligii Campionilor. Cristina Neagu a marcat 10 goluri. Returul pentru sferturi, în 24 martie, la Bucureşti.
Principalele marcatoare ale partidei au fost Dmitrieva 7 goluri, Radicevic 6, pentru Krim, respectiv Neagu 10, Gutierrez 4, Zaadi 4, pentru CSM. Laura Glauser (CSM) a încheiat cu 15 parade reuşite.
Din lotul CSM nu a făcut parte extrema Alexandra Dindiligan, aflată în recuperare după o accidentare la genunchiul stâng.